



Csanytelek Község Önkormányzata Csanytelek Község Önkormányzata

Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

***E-mail:*** [***csanytelek@csanytelek.hu***](mailto:www.csanytelek@csanytelek.hu)***, honlap:*** [***www.csanytelek.hu***](http://www.csanytelek.hu/)

*------------------------------------------------------------------------------------------------------------------------------------------------------------------------*

CS/384-3/2023.

**E l ő t e r j e s z t é s**

**Csanytelek Község Önkormányzata Képviselő-testülete 2023. márciusi ülésére**

**Tárgy:** *Csongrád és Csanytelek Ivóvízminőség-javító Önkormányzati Társulás megszüntetése*

**Tisztelt Képviselő-testület!**

Emlékeztetjük Önöket arra, hogy 2021. decemberi ülésén döntött a testület arról, hogy az addig kötelező feladataként ellátott víziközmű-szolgáltatási kötelezettségét átadja a Magyar Állam által tulajdonában lévő Nemzeti Víziközmű Zrt. számára. Az erre vonatkozó szerződés kötésére 2022. február 4. napján került sor, melynek bejegyzése 2022. február 24. napjától hatályos. Akkor megtörtént a teljes vízközmű vagyon átadás – átvétele, benne azon beruházás során létestült víziközmű műtárgyak, melyet a Csongrád Városi Önkormányzattal közösen alapított *Csongrád és Csanytelek Ivóvízminőség-javító Önkormányzati Társulás* központi pályázaton (KEOP-1.3.0/09-11-213-0034 azonosító számon benyújtott) nyert el a két település önkormányzata. A jelzett beruházás 2015. december 19. napjával lezárult, a beruházás megvalósult, a létrejött vagyont mindkét önkormányzat vagyonaként aktiválta, amely komoly értéket képviselt. A pályázatban kikötött megvalósítási, fenntartási időszak 2021. évben lejárt.

A víziközmű szolgáltatási feladat önkormányzatunk általi átadása során a teljes vagyon térítésmentes szállt át a feladatot vállaló számára, melyet jelenleg is a korábbi szolgáltató, az Alföldvíz Zrt. működtet, de már állami tulajdonú vállalkozásként. ezzel nem csak az ivóvíz-ellátás feladata, hanem a szennyvíztisztítómű is átkerült az új tulajdonos birtokába, mellyel jelentős pénzügyi forrást tud megtakarítani önkormányzatunk, mert megszűnt önkormányzatunk karbantartási, felújítási kötelezettsége, ami a feladat átadása hiányában az önkormányzat költségvetését terhelte volna.

Tekintettel arra, hogy önkormányzatunk a fent írtak miatt már nem érdekelt a Társulás fenntartásában, ezért kezdeményezésünkre a Társulás székhely települése Csongrád Városi Önkormányzat képviselőjeként eljáró Polgármester úrral közösen megindult a Társulás megszüntetésére irányuló eljárás. Ennek menete, hogy mindkét település képviselő-testülete minősített többséggel hozott döntését határozatba foglalja, melyben kimondja az *Önkormányzati Társulás jogutód nélküli, 2023. április 30. napjával való megszűnését.*

Csongrád Városi Önkormányzat még nem adta át a vízközmű szolgáltatás feladatellátását, de az már nem befolyásolja a Társulás megszüntetési eljárását, mert Csongrád Városi Önkormányzat a továbbiakban önállóan látja el az ivóvízminőség-javítását szolgálói feladatot.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 88. § (2) bekezdése szerinti eljárás alkalmazását lehetővé teszi e tárgyi előterjesztéshez 1. mellékletként csatolt *megállapodás jóváhagyása.*  A Társulás működése során keletkezett *vagyon felosztása,* a Társulás bankszámláján lévő pénzösszeg felosztása a tagönkormányzatok által ténylegesen teljesített befizetések arányában került vissza az önkormányzat bankszámlájára. A Társulás működését érintő *iratok kezelése* a vonatkozó központi jogszabályban foglaltak szerint történik a székhely település hivatala által.

A Társulás megszűnése jogalapját az Mötv. 91. § b) pontjában szabályozott rendelkezés adja, miszerint *a Társulás megszűnik a Társulás tagjai azt minősített többséggel hozott döntésében elhatározza azt.*

A Képviselő-testület az önkormányzat szervezeti és működési szabályzatáról szóló 14/2015. (XI. 27.) önkormányzati rendelete 1. mellékletében *átruházott feladat- és hatáskörök között szerepel a Társulás és az általa ellátott feladat, melynek megszűnésével meg kell szüntetni ezt a rendelkezést.* Erre külön előterjesztésben, jegyzőként teszek javaslatot.

**Tisztelt Képviselő-testület!**

Javasoljuk a tárgyi előterjesztésben, annak mellékletében és a határozati javaslatban foglaltak változtatás nélküli elfogadását, a tárgyra irányuló *Pénzügyi Ellenőrző, Foglalkoztatáspolitikai és Településfejlesztési Bizottság* tárgyra vonatkozó előzetes véleményének figyelembe-vételét.

C s a n y t e l e k, 2023. március 17.

Tisztelettel:

…………………………………………. ……………………………………..

Erhard Gyula polgármester Kató Pálné jegyző

**…./2023. (III. .. .) Ökt határozat**

**Tárgy:**  *Csongrád és Csanytelek Ivóvízminőség-javító Önkormányzati Társulás megszüntetése*

**H a t á r o z a t i javaslat**

Csanytelek Község Önkormányzata Képviselő-testülete megtárgyalta a *Csongrád és Csanytelek Ivóvízminőség-javító Önkormányzati Társulás megszüntetése* tárgyában benyújtott előterjesztésben, annak 1. mellékleteként csatolt *Társulás megszüntetését kimondó megállapodásba* foglaltakat, figyelembevéve a *Pénzügyi Ellenőrző, Foglalkoztatáspolitikai és Településfejlesztési Bizottság* tárgyra irányuló előzetes véleményét, az alábbi döntést hozta.

1. Csanytelek Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 88. § (2) bekezdése szerinti eljárásrendben, minősített többségű szavazással hagyta jóvá a *Csongrád-Csanytelek Ivóvízminőség-javító Önkormányzati Társulás 2023. április 30. napjával, jogutód nélküli megszüntetését kimondó megállapodásban foglaltakat.*
2. A Képviselő-testület felhatalmazza Erhard Gyula polgármester utat a Társulás megszüntetését kimondó megállapodás testület nevében való aláírására és további szükséges intézkedések megtételére.

Végrehajtás határideje: azonnal, legkésőbb 2023. április 15.

Végrehajtásért felelős:Erhard Gyula polgármester

Beszámolás határideje: végrehajtást követő soros testületi ülésen

Határozatról értesítést kap:

* Csongrád Városi Önkormányzat Képviselő-testülete Tagjai (Csongrád)
* Bedő Tamás Csongrád Városi Önkormányzat Polgármestere (Csongrád)
* Csanytelek Község Önkormányzata Képviselő-testülete (Csanytelek)
* Dr. Juhász László Csongrád Városi Önkormányzat jegyzője
* Kató Pálné Csanytelek Község Önkormányzata jegyzője
* Tóth Józsefné Adó- és Pénzügyi Iroda Vezetője (Helyben)
* Irattár